
Rahanõude lootusetuks tunnistamine ja 
lootusetu rahanõude mahakandmine
1. Asjaolud ja menetluse käik

Narva Linna Arenduse ja Ökonoomika Amet taotleb järgmise rahanõude lootusetuks tunnistamist ja bilansist mahakandmist:

· Rahanõue OÜ SteelMaster Group vastu – toetus summas 3 195,58 eurot,  nõude tekkimise aeg 09.12.2009, nõude alus: finantseerimisleping nr 6-1.2/14/2008 (nimetatud lepingu alusel eraldati OÜ-le SteelMaster Group Narva linna eelarvest projekti ”Metallist toodete valmistamise ettevõtte loomine” kaasfinantseerimiseks    50 000 krooni) .

Vastavalt lepingu tingimustele pöördus Linna Arenduse ja Ökonoomika Amet OÜ SteelMaster Group poole nõudega (02.07.2009 järelepärimine/hoiatus nr 4.2-13/2278) esitada Ametile aruanne ja anda teavet projekti elluviimise kohta. Vastust sellele nõudele ei saadud.

04.11.2009  teavitas Linna Arenduse ja Ökonoomika Amet kirjaga nr 4.2-13/2278-2 OÜ-t SteelMasterGroup Vjatšeslav Gorohhovi isikus lepingu ülesütlemisest ning nõudis väljamakstud toetuse summas 50 000 krooni tagastamist.

Äriregistri andmete kohaselt kustutati OÜ SteelMasterGroup registrist 20.04.2011. a.
Eelnimetatud rahanõude mahakandmist arutati Narva Linnavalitsuse linnavarakomisjoni koosolekul 25.09.2013 (protokoll nr 12), kus otsustati:

1. Rahuldada Narva Linna Arenduse ja Ökomoomika Ameti taotlus.

2. Narva Linna Arenduse ja Ökonoomika Ametil esitada antud küsimus Narva Linnavalitsuse istungile vastava korralduse vastuvõtmiseks. 
2. Õigusliku alused

Kohaliku omavalitsuse korralduse seaduse § 30 lõige 1 punkt 2 sätestab, et valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006.a määruse nr 34 “Linnavara kõlbmatuks tunnistamise, mahakandmise ja hävitamise kord» (edaspidi Kord) § 3 kohaselt rahanõue tunnistatakse lootusetuks vastavalt Narva linna raamatupidamise sise-eeskirja § 43 lõike 8 põhimõtetele. 

Narva Linnavalitsuse 08.03.2006. a määrusega nr 257 “Narva linna raamatupidamise sise-eeskirja kinnitamine” kinnitatud Narva linna raamatupidamise sise-eeskirja § 43 lõike 8 alusel, kui ebatõenäoliselt laekuvad nõuded osutuvad lootusetuks, kantakse nii nõue kui ka allahindlus vastaval kontrakontol bilansist välja. Nõue loetakse lootusetuks, kui LRK-l või Linnal tervikuna puuduvad igasugused võimalused nõude kogumiseks (nt võlgnik on likvideeritud või pankrotis ning pankrotipesas olevatest varadest ei piisa nõude tasumiseks) või selle tagasinõudmiseks tehtavad kulutused osutuvad kallimaks saadavast tulust.
Korra § 22 punkti 2 kohaselt otsuse rahanõude, mille summa on alla  64 000 eurot, lootusetuks tunnistamise ja lootusetu rahanõude mahakandmise kohta võtab vastu Narva Linnavalitsus.

Korra § 24 järgi juhul, kui Narva Linnavalitsuse linnavarakomisjon peab esitatud rahanõude lootusetuks tunnistamise taotlust põhjendatuks, ja rahanõude lootusetuks tunnistamise ja mahakandmise otsuse vastuvõtmine on Narva Linnavalitsuse pädevuses, valmistab rahanõude valitseja ette haldusakti eelnõu rahanõude lootusetuks tunnistamise ja mahakandmise kohta ning esitab selle koos tõendavate dokumentidega Narva Linnavalitsusele otsuse vastuvõtmiseks.

Narva Linnavolikogu 29.06.2000. a määrusega nr 36/16 „Narva linna põhimääruse kinnitamine“ kinnitatud Narva linna põhimääruse punkt 5.7.1. alusel Narva Linnavalitsuse komisjoni otsused on soovitusliku iseloomuga linnavalitsuse määruste ja korralduste ettevalmistamisel.

Korra § 26 kohaselt otsus rahanõude lootusetuks tunnistamise ja mahakandmise koht peab sisaldama rahanõude lootusetuks tunnistamise taotlusega nõustumist; rahanõude lootusetuks tunnistamise otsust ja volitamist selle rahanõude bilansist mahakandmiseks; märget lootusetuks tunnistatud rahanõudega seotud õiguste ja kohustuste ülekandmise kohta.
3. Otsus

3.1. Nõustuda Narva Linna Arenduse ja Ökonoomika Ameti taotlusega rahanõude lootusetuks tunnistamiseks ning tunnistada lootusetuks rahanõue OÜ SteelMaster Group vastu summas 3 195,58 eurot.
3.2. Narva Linna Arenduse ja Ökonoomika Ametil kanda maha käesoleva korralduse punktis 3.1. nimetatud rahanõue oma bilansist.
3.3. Käesoleva korralduse punktis 3.1. nimetatud lootusetu rahanõudega seotud õigused ja kohustused ei kuulu ülekandmisele.
4. Rakendussätted

4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemist.

